OBČINA ŽUŽEMBERK1.

OBČINSKI SVET

Z A P I S N I K

9. seje Občinskega sveta Občine Žužemberk,
ki je bila 22. 10. 2015, ob 18. uri, v sejni sobi Občine Žužemberk.


Prisotni člani sveta: g. Darko Pucelj, g. Jože Šteingel, ga. Marija Breceljnik, g. Dušan Papež, g. Jože Zupančič, g. Jože Pečjak, g. Anton Koncilja, mag. Jože Jenkole, ga. Mateja Filipič, g. Mitja Mavsar, ga. Ksenja Nahtigal Bambič, g. Marko Zajec, ga. Marija Ban, ga. Ida Kastelic in g. Jože Papež.

Ostali prisotni: g. Franc Škufca - župan; g. Jacques Gros - direktor OU; g. Roman Kren, g. Vlado Kostevc, g. Martin Grčar, Tanja Hrovat, ga. Mateja Kavdek - OU; ga. Urška Berlič – Umarh d.o.o.; novinarji in občani.


Sejo je sklical in vodil župan Franc Škufca.

Župan je pozdravil vse prisotne člane občinskega sveta, uslužbence občinske uprave, ter ostale vabljene in prisotne. Seznanil je z dnevnim redom 9. seje in ga podal v razpravo. Predlagal je še, da se 3. in 4. točka obravnavata po skrajšanem postopku.

Župan je podal na glasovanje dnevni red s predlogom za obravnavo 3. in 4. točke po skrajšanem postopku.
Glasovalo je 13 članov sveta, 12 članov je glasovalo za in 1 proti.

Občinski svet je potrdil naslednji dnevni red:
1. Pregled in potrditev zapisnika 7. in 8. seje
2. Predlog dopolnjenega osnutka Odloka o občinskem podrobnem prostorskem načrtu za kamnolom Vrh pri Križu - 1. obravnava
3. Predlog Odloka o ustanovitvi organa skupne občinske uprave - »Organ skupne občinske uprave Suhe krajine«
4. Predlog Odloka o spremembi Odloka o proračunu Občine Žužemberk za leto 2015 – rebalans I
5. Predlog tehničnega popravka Odloka o odvajanju in čiščenju komunalne in padavinske vode na območju Občine Žužemberk
6. Predlog sklepov o sprejemu 3. dopolnitve načrta razpolaganja z zemljišči in s stavbami ter načrta pridobivanja nepremičnega premoženja za leti 2015 in 2016
7. Predlog Sklepa o ukinitvi statusa grajenega javnega dobra lokalnega pomena in predlog sklepov o odtujitvi in pridobitvi nepremičnin
8. Predlog Pravilnika o sofinanciranju obnove kulturne dediščine na območju Občine Žužemberk
9. Poročilo župana o opravljenih nalogah in izvrševanju sklepov
10. Vprašanja in pobude

K točki 1: Pregled in potrditev zapisnika 7. in 8. seje
Župan je podal točko v razpravo.
G. Jože Zupančič je prosil, da se zapisnike pošilja pravočasno. Seznanil je, da 8. seja ni bila zaključena, po njegovo je bila prekinjena in pozval župana, da seje vodi tako kot je potrebno. Seznanil je, da ni zapisa njegovega govora o referentu in povzdigovanju glasu referenta.
Župan je seznanil, da se zapisnik ne popravlja.

Župan je podal na glasovanje potrditev zapisnika 7. in 8. seje.
Glasovalo je 13 članov sveta, 12 članov je glasovalo za in 1 proti.

Občinski svet je potrdil
Zapisnika 7. seje in Zapisnik 8. seje.


K točki 2: Predlog dopolnjenega osnutka Odloka o občinskem podrobnem prostorskem načrtu za kamnolom Vrh pri Križu - 1. obravnava
Besedo je dobil g. Jože Papež, predsednik Odbora za okolje in prostor, komunalo in promet, kateri je seznanil z obravnavo točke na seji odbora in predlagal, da se odlok potrdi. Podal je še nekaj krajših pojasnil in seznanil z obravnavo.
G. Darko Pucelj je seznanil s slabim stanjem kamnoloma na Kleku in izrazil bojazen, da se bo takšno ravnanje ponovilo pri tem kamnolomu. Predlagal je, da se razgrnitev osnutka odloka pripravi v okoliških krajih kamnoloma, na katero se povabi okoliške prebivalce in lastnike nepremičnin.
Postopek sprejema odloka je predstavila ga. Mateja Kavdek, za njo pa je dobila besedo še ga. Urška Berlič, katera je podala še nekaj pojasnil k odloku in kamnolomu.
G. Dušan Papež je poudaril, občina nujno potrebuje kamnolom in menil, da ga je potrebno čim prej urediti, saj bo v korist občanom.
G. Darko Pucelj je poudaril, da ni proti kamnolomu, opozoril je samo na morebitne nevšečnosti. Izrazil je pričakovanje, da bo občina vztrajala pri sanaciji.
G. Jože Zupančič je povedal, da je občina pri kamnolomu v Žužemberku zgubila denar. Zanimalo ga je, ali lastniki nepremičnin vključenih v kamnolom vejo za OPPN.
Ga. Urška Berlič je odgovorila, da so vse nepremičnine v lasti investitorja.
G. Jože Papež je pozval k pozitivni naravnanosti, da se kamnolom uredi, in seznanil, da je kamnolom v Žužemberku privatna lastnina.

[bookmark: _GoBack]Župan je podal na glasovanje predlog dopolnjenega osnutka Odloka o občinskem podrobnem prostorskem načrtu za kamnolom Vrh pri Križu.
Glasovalo je 13 članov sveta, vseh 13 članov je glasovalo za.

Občinski svet je potrdil
dopolnjen osnutek Odloka
o občinskem podrobnem prostorskem načrtu za kamnolom Vrh pri Križu.


K točki 3: Predlog Odloka o ustanovitvi organa skupne občinske uprave - »Organ skupne občinske uprave Suhe krajine«

Župan je dal besedo g. Dušanu Papežu, predsedniku Odbora za gospodarstvo, kmetijstvo, turizem, proračun, davčno politiko in finance, kateri je seznanil z obravnavo odloka na odboru in predlagal njegov sprejem po skrajšanem postopku.
G. Jože Zupančič je zanimal finančni vidik, in seznanil z govoricami, da je kandidat za zaposlenega v tem organu že znan.
Župan mu je pojasnil, da je predvideno 55.000 EUR, kar se deli na 5 občin in na sofinanciranje iz strani države. Povedal je, da kandidat še ni znan, potreben bo razpis.
G. Darko Pucelj je seznanil, da je že pred časom predlagal, da se zaposli osebo, ki bi vodila javna naročila, katera bi lahko sodelovala tudi pri projektu Suhokranjski vodovod. Strinjal se je s skupno občinsko upravo in spraševal, kaj bo s tem organom, ko se projekt zaključi.
G. Mitja Mavsar je seznanil, da podpira skupno upravo in predlagal, da se v njo izbere kompetentno osebo z izkušnjami in primerno izobrazbo.

Župan je podal na glasovanje osnutek Odloka o ustanovitvi organa skupne občinske uprave - »Organ skupne občinske uprave Suhe krajine«.
Glasovalo je 14 članov, vseh 14 članov je glasovalo za.

Občinski svet je potrdil
osnutek Odloka
o ustanovitvi organa skupne občinske uprave – 
»Organ skupne občinske uprave Suhe krajine«.

Župan je podal na glasovanje predlog Odloka o ustanovitvi organa skupne občinske uprave - »Organ skupne občinske uprave Suhe krajine«.
Glasovalo je 14 članov, vseh 14 članov je glasovalo za.

Občinski svet je potrdil
predlog Odloka
o ustanovitvi organa skupne občinske uprave – 
»Organ skupne občinske uprave Suhe krajine«.

Župan je podal na glasovanje Odlok o ustanovitvi organa skupne občinske uprave - »Organ skupne občinske uprave Suhe krajine«.
Glasovalo je 14 članov, vseh 14 članov je glasovalo za.

Občinski svet je potrdil
Odlok
o ustanovitvi organa skupne občinske uprave – 
»Organ skupne občinske uprave Suhe krajine«.


K točki 4: Predlog Odloka o spremembi Odloka o proračunu Občine Žužemberk za leto 2015 – rebalans I
Župan je dal besedo g. Jožetu Šteinglu, predsedniku Odbora za družbene dejavnosti, kateri je seznanil, da so odlok obravnavali na seji odbora in predlaga njegov sprejem.
Za njim je dal besedo g. Dušan Papež, predsednik Odbora za gospodarstvo, kmetijstvo, turizem, proračun, davčno politiko in finance, kateri je seznanil z obravnavo odloka na odboru in predlagal njegov sprejem.
Župan je dal besedo tudi g. Jožetu Papežu, predsedniku Odbora za okolje in prostor, komunalo in promet, kateri je seznanil z obravnavo točke na seji odbora in tudi on predlagal, da se odlok sprejme.
Nekaj pojasnil k rebalansu je podal še župan in podal točko v razpravo.
G. Jože Zupančič je izrazil zadovoljstvo, da bo prišlo do realizacije izgradnje vodovoda, in nezadovoljstvo nad tem, da bi lahko pred leti pridobili sofinanciranje iz evropskih sredstev v višini 85 %, sedaj bo sofinanciranje le v višini 58 %. Povedal je, da bo rebalans podprl z razlogom, da se zadeva čim prej odvije naprej.
Župan je odgovoril, da se na projektu dela od leta 2004 in pohvalil ekipo, ki je pripeljala projekt do te faze, kljub temu, da so na njih večkrat padale težke besede. Pridobljenih je bilo tudi več dovoljenj za posege na zemljiščih lastnikov, ki živijo tudi na drugih celinah.
G. Darko Pucelj se je strinjal z mnenjem g. Zupančiča glede višine sofinanciranja, kar je podkrepil tudi z besedilom v članku, objavljenim v časopisih in investicijskem planom obravnavanim l. 2013.
G. Jože Papež je menil, da je vodovod zgodovinskega pomena in stremel k temu, da bi pripeljali čim več sredstev v pomoč občini in nek zaviranju projektov.
G. Darko Pucelj je seznanil, da je dobil izračune za ogrevanje v OŠ Žužemberk in OŠ Prevole in ugotavljal, da prihrankov z novimi kotlovnicami ni. Šole bi morali energetsko sanirati, ko je bila za to priložnost.
G. Mitja Mavsar je spraševal glede investicijskega vzdrževanja v OŠ, podrobneje glede senčil pri PŠ Dvor.
Župan mu je odgovoril, da je projekt pripravljen, v ta namen so se izvajale tudi dobrodelne prireditve. Ko bo dovolj sredstev bo prišlo do realizacije, v letošnjem letu pa v rebalansu ni dovolj sredstev.
Mag. Jože Jenkole je zanimalo, ali bo vodovod na Vinkovem Vrhu financiran v sklopu Suh. vodovoda, zanimal ga je tudi priklop za katerega je bilo rečeno, da bo narejen junija/julija. Seznanil je, da je njihova stranka delala na realizaciji vodovoda, pomagal je tudi g. Zvonko Lah, ki je delal na razvoju lokalnih projektov. Menil je, da bodo stroški pri vodovodu rasli, sofinanciranje pa se bo nižalo. Kljub vsemu se strinja s projektom.
G. Jože Šteingel je izrazil začudenje nad tem, da so vsi za nadaljevanje in realizacijo projekta ko je pripeljan do te točke, glede na to, da so bili včasih nekateri proti.

Župan je podal na glasovanje osnutek Odloka o spremembi Odloka o proračunu Občine Žužemberk za leto 2015 – rebalans I.
Glasovalo je 14 članov, vseh 14 članov je glasovalo za.

Občinski svet je potrdil
osnutek Odloka
o spremembi Odloka o proračunu Občine Žužemberk za leto 2015 – rebalans I.

Župan je podal na glasovanje predlog Odloka o spremembi Odloka o proračunu Občine Žužemberk za leto 2015 – rebalans I.
Glasovalo je 14 članov, vseh 14 članov je glasovalo za.

Občinski svet je potrdil
Predlog Odloka
o spremembi Odloka o proračunu Občine Žužemberk za leto 2015 – rebalans I.

Župan je podal na glasovanje Odlok o spremembi Odloka o proračunu Občine Žužemberk za leto 2015 – rebalans I.
Glasovalo je 14 članov, vseh 14 članov je glasovalo za.

Občinski svet je potrdil
Odlok
o spremembi Odloka o proračunu Občine Žužemberk za leto 2015 – rebalans I.


K točki 5: Predlog tehničnega popravka Odloka o odvajanju in čiščenju komunalne in padavinske vode na območju Občine Žužemberk
Župan je dal besedo g. Jožetu Papežu, predsedniku Odbora za okolje in prostor, komunalo in promet, kateri je seznanil z obravnavo točke na seji odbora in predlagal, da se popravek sprejme.
G. Jože Zupančič je spraševal, kaj to pomeni za občane in če je bilo v praksi že upoštevano.
G. Martin Grčar je pojasnil, da se je 2014 sprejemal odlok, kjer je prišlo do napake, saj je izpadel del točke. Gre za sofinanciranje občine oz. nižanje komunalnega prispevka za objekte, kateri potrebujejo črpalko za priklop na kanalizacijo.

Župan je podal na glasovanje predlog tehničnega popravka Odloka o odvajanju in čiščenju komunalne in padavinske vode na območju Občine Žužemberk.
Glasovalo je 14 članov, vseh 14 članov je glasovalo za.

Občinski svet je potrdil
Tehnični popravek
Odloka o odvajanju in čiščenju komunalne in padavinske vode
na območju Občine Žužemberk.


K točki 6: Predlog sklepov o sprejemu 3. dopolnitve načrta razpolaganja z zemljišči in s stavbami ter načrta pridobivanja nepremičnega premoženja za leti 2015 in 2016
Župan je dal besedo g. Jožetu Papežu, predsedniku Odbora za okolje in prostor, komunalo in promet, kateri je seznanil z obravnavo točke in njeno dopolnitev na seji odbora in predlagal, da se sklepi z dopolnitvijo sprejmejo.
Župan je seznanil z dopolnjenimi zemljišči in razlogi, zakaj se jih doda v predlog sklepov.
Razprave ni bilo.

Župan je podal na glasovanje predlog sklepov o sprejemu 3. dopolnitve načrta razpolaganja z zemljišči in s stavbami ter načrta pridobivanja nepremičnega premoženja za leti 2015 in 2016.
Glasovalo je 14 članov, vseh 14 članov je glasovalo za.

Občinski svet je potrdil
Sklepe
o sprejemu 3. dopolnitve načrta razpolaganja z zemljišči in s stavbami ter
načrta pridobivanja nepremičnega premoženja za leti 2015 in 2016.


K točki 7: Predlog Sklepa o ukinitvi statusa grajenega javnega dobra lokalnega pomena in predlog sklepov o odtujitvi in pridobitvi nepremičnin
Župan je dal besedo g. Jožetu Papežu, predsedniku Odbora za okolje in prostor, komunalo in promet, kateri je seznanil z obravnavo točke na seji odbora in predlagal, da se sklepe sprejme.
Župan je podal nekaj pojasnil in podal točko v razpravo. Razprave ni bilo.

Župan je podal na glasovanje predlog Sklepa o ukinitvi statusa grajenega javnega dobra lokalnega pomena in predlog sklepov o odtujitvi in pridobitvi nepremičnin.
Glasovalo je 12 članov, vseh 12 članov je glasovalo za.

Občinski svet je potrdil
Sklep
o ukinitvi statusa grajenega javnega dobra lokalnega pomena
in
Sklepe
o odtujitvi in pridobitvi nepremičnin.


K točki 8: Predlog Pravilnika o sofinanciranju obnove kulturne dediščine na območju Občine Žužemberk
Župan je dal besedo g. Jožetu Šteinglu, predsedniku Odbora za okolje in prostor, komunalo in promet, kateri je seznanil z obravnavo pravilnika na seji odbora in predlagal njegov sprejem.
Župan je po pojasnilu podal točko v razpravo, katere ni bilo.

Župan je podal na glasovanje predlog Pravilnika o sofinanciranju obnove kulturne dediščine na območju Občine Žužemberk.
Glasovalo je 14 članov, vseh 14 članov je glasovalo za.

Občinski svet je potrdil
Pravilnik
o sofinanciranju obnove kulturne dediščine na območju Občine Žužemberk.


K točki 9: Poročilo župana o opravljenih nalogah in izvrševanju sklepov
Župan je seznanil z delom občinske uprave, s končanimi projekti, projekti, kateri se izvajajo in njihovem stanju, in s projekti, ki so v planu. Nekaj besed več je namenil k projektu izgradnja Suhokranjskega vodovoda.


K točki 10: Vprašanja in pobude
G. Jože Pečjak je podal pobudo, da bi ob sobotah na trgu okoliški kmetje postavili tržnico in prodajali svoje pridelke in izdelke. Spraševal je o cesti v Šmihelu in predlagal, da se na spletni strani objavi, kje je potrebno postaviti male čistilne naprave. Spraševal je še o nadaljevanju projekta za izgradnjo MV v Šmihelu.
Ga. Mateja Filipič je pohvalila novo spletno strani in opozorila na vsebinske napake in podala predloge za popravke in izboljšave spletne strani. Sama se je ponudila za pomoč pri ureditvi te strani.
G. Jože Šteingel je spraševal, ali se obeta kakšen razpis za obnovo sušilnice na Brezovi Rebri in o izgradnji pločnika iz Dvora proti Kotom.
G. Darko Pucelj se je strinjal s predlogi ge. Filipič glede spletne strani občine in pohvalil zasnovo nove strani. Predlagal je, da se na njej objavljajo tudi sprejeti odloki in podobne zadeve. G. Grčarja je spraševal, zakaj razlike v ceni ogrevanja v OŠ Žužemberk in OŠ Prevole; izpostavil je nevaren odsek ceste proti Tomaževem mostu v zimskem času. Predlagal je sprejem odbojkašev, ki so dosegli zavidljiv rezultat; pohvalil ekipo civilne zaščite in dosežke mladih gasilcev.
G. Jože Zupančič je podal pobudo, da se nabavi alkotest, saj pri nekaterih članih opaža znake opitosti. Seznanil je, da imajo nekateri preveč časa, da ga opazujejo na trgu pri pogovoru z občani. Zanimalo ga je, kdo toži Občino Žužemberk in za kolikšno odškodnino gre.
Pojasnjeno mu je bilo, da gre za tožbo v zadevi cesta Vinkov Vrh, zemljišča so bila odkupljena, sedaj gre le za odškodnino.
G. Jože Šteingel ni mogel mimo tega, da zaposleni v OU dajejo odpovedi zaradi različnih pritiskov tudi nekaterih članov sveta; tudi člani sveta zaradi pritiskov zapuščajo svojo funkcijo.
Ga. Marija Ban je menila, da je žalostno, da zaposleni zapuščajo delovno mesto zaradi mobinga. Pohvalila je delo ga. Šušterčič.
Ga. Ida Kastelic je spraševala, kdaj lahko pričakujejo nadaljevanje gradnje mrliške vežice.
Župan je odgovoril, da se bodo dela nadaljevala v pomladnih mesecih.
G. Darko Pucelj je komentiral odhoda ga. Vide Šušterčič in g. Tadeja Lupšine iz občinske uprave.
Župan je seznanil s sklepom tožilstva, ki je zavrglo obtožbe ki so se nanašale na projekt izgradnje infrastrukture v naseljih Breg in Nad Miklavžem.


Seja je bila zaključena ob 19.55 uri.

Številka: 900-35/2015-2
Žužemberk, 22. 10. 2015

